Diari Oficial de la Generalitat Valenciana


Sumari del DOGV 5268, del 29-05-2006 (2006/5577)

Notificació a Andrew William Holden i altres de la sentència dictada en les actuacions de juí ordinari número 452/2003.
-----------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5577


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a Andrew William Holden i altres de la sentència dictada en les actuacions de juí ordinari número 452/2003. [2006/Q5577]  
Juí: juí ordinari 452/2003  
Part demandant: Frederick Cecil d'Avila i Lilian d'Avila  
Part demandada: Andrew William Holden, Beatriz Peña de la Torre i Matías Juan Romer Vaalburg  
En el juí a que es fa referència s'ha dictat la resolució el text de la qual, literalment, diu així:  
«Sentència número 31/2006  
Dénia, 28 de febrer de 2006  
Francisca Cotillas Moreno, magistrada jutgessa del Jutjat de Primera Instància i Instrucció número 4 de Dénia i partit, ha vist les presents actuacions de juí ordinari seguides amb el número 452/2003, a instància d'Ana Isabel Feliu Daviu, en nom i representació de Frederick Cecil d'Avila i Lilian d'Avila, assistits del lletrat Juan Andrés Vizcarro Blasco, contra Andrew William Holden, Beatriz Peña de la Torre i Matías Juan Romer Vaalburg, en situació processal de rebel·lia, procedix dictar la present resolució.  
Antecedents de fet  
1. Que Frederick Cecil d'Avila i Lilian d'Avila, a través de la seua representació processal, van presentar, en data de 23 de juliol de 2003, demanda de juí ordinari contra Andrew William Holden, Beatriz Peña de la Torre i Matías Juan Romer Vaalburg, d'acord amb els fets que hi consten i que es consideren reproduïts i, després d'al·legar els fonaments de dret que va estimar que eren aplicables, va acabar amb la petició que es dictara sentència per la qual:   
a) Es declare que els demandants són propietaris en ple domini (i per iguals meitats indivises) d'una meitat indivisa de la finca registral número 13.944 del Registre de la Propietat de Xàbia, atés que l'han adquirida d'Andrew William Holden i dels esposos Beatriz Peña de la Torre i Matías Juan Romer Vaalburg, en virtut de contracte de compravenda, vàlid, perfecte i eficaç, instrumentat en escriptura pública atorgada davant del notari amb residència a Benissa, Carlos Molinuevo Gil de Vergara, en data 11 d'octubre de 1991, amb el protocol número 799,  
b) Es condemne els demandats a sotmetre's a esta declaració,  
c) S'acorde la rectificació registral, i s'ordene la inscripció registral d'esta compravenda a favor dels actors, en virtut de la sentència definitiva i ferma que es dicte en les presents actuacions, i   
d) Es condemne en costes els demandats.  
2. Admesa a tràmit la demanda, es va citar a termini la part demandada perquè en el termini legal comparega en les actuacions i formule l'escrit de contestació, cosa que no va efectuar, per la qual cosa mitjançant la provisió de 21 de gener de 2005 se la va declarar en situació de rebel·lia processal.  
3. Així mateix, mitjançant la provisió de 21 de gener de 2005, i de conformitat amb l'article 414 de la Llei d'Enjudiciament Civil, es va convocar les parts a l'audiència prèvia al juí que .registrada en suport apte per a gravar i reproduir la imatge i el so. va tindre lloc el dia 12 de setembre de 2005 amb l'assistència de la part actora, a la qual es va oir respecte de la proposició de prova, es va admetre la pertinent i es va assenyalar dia per al juí.  
4. En data de 30 de gener de 2006, es va celebrar el corresponent juí, que .registrat en suport apte per a gravar i reproduir la imatge i el so. va tindre com a objecte la pràctica de les proves declarades pertinents i la formulació de conclusions sobre estes proves, i després d'això van quedar les actuacions concloses per a dictar sentència.  
5. En la tramitació del present procediment s'han observat les prescripcions legals excepte el termini per a dictar sentència atés el volum d'assumptes penals i civils que hi ha en este jutjat.  
Fonaments de dret  
1. Frederick Cecil d'Avila i Lilian d'Avila, a través de la seua representació processal, van interposar demanda, que s'ha de substanciar a través dels tràmits del juí ordinari, contra Andrew William Holden, Beatriz Peña de la Torre i Matías Juan Romer Vaalburg, a fi que se'ls reconega el ple domini de les finques registrals número 13.942 i 13.944 del Registre de la Propietat de Xàbia ja que les han adquirit, en virtut d'escriptura pública de compravenda atorgada, en data d'11 d'octubre de 1991, per Michael John King (que en este acte actuava en nom propi i en representació dels altres propietaris de les finques esmentades, Andrew William Holden, Beatriz Peña de la Torre i el seu espòs Matías Juan Romer Vaalburg i David Robert Lincoln) a favor dels actors.  
Citada a termini la part demandada, no hi va comparéixer, per la qual cosa se la va declarar en situació processal de rebel·lia i, sent que la declaració de rebel·lia no equival a la d'assentiment, es manté per a la part actora l'obligació d'acreditar els elements de fet necessaris per a l'èxit de la seua pretensió.  
2. La qüestió que cal dilucidar és si l'escriptura de compravenda atorgada l'11 d'octubre de 1991 per Michael John King a favor de Frederick Cecil d'Avila i Lilian d'Avila és formalment un autèntic contracte o no, amb els efectes inherents a una solució o a una altra.  
Doncs bé, d'acord amb els articles 1.261 i 1.262 del Codi Civil i atesos els requisits establits en estos articles, hi ha doncs consentiment (ambdues parts, venedora i compradora, ho firmen en prova d'això), hi ha objecte cert (els dos immobles sobre els quals s'atorga, en concret les finques número 13.942 i 13.944 del Registre de la Propietat de Xàbia) i hi ha causa d'acord amb el concepte que incorpora l'article 1.274 del Codi Civil (la raó, el fi o el perquè de l'obligació que, en el cas d'actuacions, no és un altre que l'intercanvi de prestacions) cal afirmar que l'escriptura pública d'11 d'octubre de 1991 és un autèntic contracte, amb els efectes inherents a este.  
Això és així perquè, pel que fa al consentiment, cal destacar que l'escriptura de compravenda l'atorga Michael John King, el qual actua en nom propi i en nom i representació dels altres copropietaris de les finques venudes, Andrew William Holden, Beatriz Peña de la Torre, Matías Juan Romer Vaalburg i David Robert Lincoln. I pel que fa a això cal tindre en compte que, davant de tercers, la voluntat exterioritzada pel mandatari vincula els seus mandants i representats, sense que estos tercers es puguen veure perjudicats per eventuals extralimitacions del mandatari o representant. En concret, cal atindre's a la doctrina continguda en la sentència del Tribunal Suprem de 22 de juny de 1989, que cita altres anteriors entre les múltiples que han mantingut el mateix criteri, la qual va assenyalar que .dins de l'àmbit del mandat (.) els principis de seguretat jurídica i protecció de tercers de bona fe imposen que no s'haja de perjudicar estos tercers per limitacions del poder de representació que no hagen pogut conéixer ni racionalment preveure (sentència de 6 de març de 1943); perquè fins i tot en el supòsit d'extralimitació en l'ús del poder (no acreditada en este cas) que haguera comés l'apoderat vulnerant particulars convenis estipulats amb el poderdant que li limitaren el poder, no pot transcendir en la seua eficàcia a qui de bona fe va contractar amb aquell, ja que de no ser així la seguretat jurídica quedaria frustrada a voluntat del contractant que obrara de mala fe o amb negligència perjudicial a tercers (sentència de 17 de maig de 1971).. Per tant, el consentiment prestat per Michael John King com a mandatari o representant dels altres copropietaris de les finques els vincula, de la qual cosa es desprén que efectivament es va perfeccionar un contracte de compravenda entre les parts, contracte que els obliga i que ha de ser respectat, d'acord amb el establixen els articles 1.254, 1.255, 1.258, 1.809, 1.816 i la resta de concordants del Codi Civil.  
Per tot el que s'ha exposat, procedix estimar la demanda.  
3. Vist el contingut de l'article 394.1 de la Llei d'Enjudiciament Civil, i tenint en compte que la demanda s'estima íntegrament, les costes processals causades s'imposen a la part demandada.  
Vists els articles esmentats i la resta de disposicions de general i pertinent aplicació.  
Decisió  
Que amb l'estimació de la demanda interposada per la procuradora dels tribunals, Ana Isabel Feliu Daviu, en nom i representació de Frederick Cecil d'Avila i Lilian d'Avila, contra Andrew William Holden, Beatriz Peña de la Torre i Matías Juan Romer Vaalburg, declare que els demandants són propietaris en ple domini (i per iguals meitats indivises) d'una meitat indivisa de la finca registral número 13.942 i d'una quarta part indivisa de la finca registral número 13.944 del Registre de la Propietat de Xàbia, atés que les han adquirit dels esposos Beatriz Peña de la Torre i Matías Juan Romer Vaalburg i d'Andrew William Holden en virtut de contracte de compravenda vàlid, perfecte i eficaç, instrumentat en escriptura pública atorgada davant del notari amb residència a Benissa, Carlos Molinuevo Gil de Vergara en data d'11 d'octubre de 1991, amb el protocol número 799, i condemne els demandats a sotmetre's per esta declaració.  
Així mateix, s'acorda la rectificació registral de les finques a què es fa referència a fi de procedir a la inscripció registral d'esta compravenda a favor dels actors, per a la qual cosa s'hauran de lliurar els oportuns manaments una vegada ferma esta sentència.  
Les costes processals causades en el present procediment s'imposen a la part demandada.  
Notifiqueu esta resolució a les parts, i feu-los saber que esta resolució no és ferma, i que contra ella s'hi pot interposar un recurs d'apel·lació en la forma establida en els articles 457 i següents de la Llei d'Enjudiciament Civil, de què en serà sabedora l'Audiència Provincial d'Alacant.  
Lliureu un testimoniatge de la present sentència que s'unirà a les presents actuacions, i l'original quedarà en el llibre de sentències d'este jutjat.  
Esta és la meua sentència, que pronuncie, mane i firme.  
Publicació. La sentència anterior la va donar, llegir i publicar la magistrada jutgessa que la va dictar, mentre celebrava audiència pública en el mateix dia de la data, de la qual cosa jo, el secretari judicial, en done fe.  
Dénia, 3 de març de 2006».  
Atés el desconeixement de l'actual domicili o residència de les parts demandades, mitjançant la provisió de 20 d'abril de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat per a portar a efecte la diligència de notificació de la sentència als demandats.  
Dénia, 20 d'abril de 2006.. El secretari judicial.   
Diligència  
Dénia, 20 d'abril de 2006  
L'estenc jo el secretari judicial, per a fer constar que el present edicte ha quedat fixat en el dia de hui al tauler d'anuncis. En done fe.